钦定古今图书集成/明伦汇编/氏族典/第449卷 > 沈㴶
## 钦定古今图书集成/明伦汇编/氏族典/第449卷 > 沈㴶

按《明外史沈㴶传》：“㴶字铭缜，乌程人。与弟演同举万
历二十年进士。㴶改庶吉士，授检讨，累官南京礼部
侍郎。神宗崩，光宗立，召为礼部尚书，兼东阁大学士。
未至，光宗复崩。天启元年六月，㴶始至。故事，词臣教
习内书堂，所教内竖，执弟子礼。李进忠、刘朝皆㴶弟
子。李进忠者，魏忠贤始名也。㴶既至，密结二人，寻加”
太子太保，进文渊阁，再进少保、户部尚书、武英殿大
学士。廷臣皆言㴶与朝阴相结。于是给事中惠世扬
等发1C65通内状，给事中侯震旸、刑部尚书王纪亦劾
之。㴶不自安，力求去，命乘传归。卒，谥文定。弟演，由工
部主事历官南京刑部尚书。